Um 5.000 manns, íbúar hjúkrunarheimila og heilbrigðisstarfsfólk í framlínu sem fengu fyrri bólusetninguna af bóluefni Pfizer í lok síðasta árs, fá nú síðari skammtinn. Þegar hafa um 1.300 fengið þennan síðari skammt. Umdæmislæknir sóttvarna á höfuðborgarsvæðinu segir meiri líkur á að fá aukaverkanir við síðari bólusetningu en þá fyrri. Það tekur bóluefnið um eina viku að ná fullri virkni eftir síðari bólusetninguna.
Samkvæmt upplýsingum frá Embætti landlæknis er þessari síðari bólusetningu lokið víða á landinu, meðal annars á Suður- og Norðurlandi. Sigríður Dóra Magnúsdóttir umdæmislæknir sóttvarna og framkvæmdastjóri lækninga hjá Heilsugæslu höfuðborgarsvæðisins segir að byrjað hafi á að gefa síðari bólusetninguna á höfuðborgarsvæðinu á um 20 hjúkrunarheimilum og 50 sambýlum snemma í morgun. Bóluefnið er blandað í húsnæði Heilsugæslunnar á Suðurlandsbraut og það síðan flutt í lögreglufylgd á bólusetningarstaði. Auk um 1.800 íbúa hjúkrunar- og dvalarheimila fá um 300 framlínustarfsmenn heilsugæslustöðva á höfuðborgarsvæðinu og starfsfólk í sýnatöku síðari bólusetninguna í dag. Að sögn Sigríðar hefur það gengið vel.
Bara allskonar einkenni. Það er verið að lýsa óþægindum á stungustað en auðvitað getur komið svona almenn vanlíðan.
Það tekur um viku fyrir bóluefnið að ná fullri virkni.
Þetta er viðmiðið. Það verða ekki gefin út bólusetningarvottorð fyrr en viku eftir seinni bólusetningu.
Um 5.000 manns, íbúar hjúkrunarheimila og heilbrigðisstarfsfólk í framlínu sem fengu fyrri bólusetninguna af kórónuveirubóluefni Pfizer í lok síðasta árs, fá nú síðari skammtinn. Það tekur bóluefnið um eina viku að ná fullri virkni eftir síðari bólusetninguna.